Diari Oficial de la Generalitat Valenciana


Sumari del DOGV 4393, del 05-12-2002 (2002/12043)

Informació pública del programa d'actuació integrada de la unitat d'actuació número 24 del Pla General de Sagunt.
-----------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12147


Organisme emissor
:   Ajuntament de Sagunt

Tipus de document
:   Anunci

Informació pública del programa d'actuació integrada de la unitat d'actuació número 24 del Pla General de Sagunt. [2002/Q12786]
  
Per la present faig saber que, amb data 24 d'octubre de 2002, l'alcalde president, en virtut de les atribucions que li conferix la legislació vigent, ha dictat la següent resolució de l'Alcaldia:
  
Resolució de l'Alcaldia número 3302: informació pública del programa d'actuació integrada de la unitat d'actuació número 24 del Pla General de Sagunt.
  
Vist que, amb data 30 d'abril de 2002, número de registre d'entrada 5791, José Miguel Carrasco Martínez i Juan Antonio Quesada Sánchez presenten, de forma solidària, la proposta de programa d'actuació integrada de la unitat d'actuació número 24 del vigent Pla General d'Ordenació Urbana de Sagunt, comprensiu de:
  
- Memòria del programa.
  
- Projecte de redelimitació de l'àmbit de la unitat d'actuació.
  
- Modificació puntual en la unitat d'actuació del Pla General d'Ordenació Urbana.
  
- Projecte d'urbanització de la unitat d'actuació.
  
- Annexos elèctrics al projecte d'urbanització.
  
- Projecte de reparcel·lació de la unitat d'actuació.
  
Atés que amb posterioritat, en data 16 de setembre de 2002, registre d'entrada 12649, es presenta la documentació acreditativa com que hi ha una acceptació unànime per part de tots els propietaris de l'àmbit dels termes i abast del projecte de reparcel·lació, per la qual cosa caldria entendre que el projecte de reparcel·lació esmentat és de caràcter voluntari, i no forçós, com es va plantejar inicialment.
  
Atés que, d'altra banda, en eixa mateixa documentació, se sol·licita que l'adjudicació es faça en els termes de l'article 50 de la Llei Reguladora de l'Activitat Urbanística (LRAU), en règim d'adjudicació preferent, la qual cosa és possible, al reunir-se els requisits legals per a això.
  
Vist que, amb data 1 de juliol de 2002, per l'Oficina Tècnica de Planejament s'informa:
  
«Documentació aportada.
  
Proposta de programa d'actuació integrada.
  
Alternativa tècnica:
  
- Projecte de redelimitació.
  
- Modificació puntual.
  
- Projecte d'urbanització.
  
- Annexos elèctrics.
  
- Projecte de reparcel·lació forçosa.
  
Revisada la documentació aportada i a la vista d'esta s'informa:
  
1. L'àmbit de la unitat modifica la delimitació establida en el planejament vigent (+657 metres quadrats) per mitjà d'un projecte de redelimitació (annex 2), en el qual s'estén l'àmbit de la totalitat del carrer I. La Toja per a la seua connexió a les infraestructures existents.
  
2. La superfície de l'àmbit és de 7.677 metres quadrats, dels quals 4.651,82 metres quadrats corresponen a espais lliures.
  
3. Es proposa modificar l'ordenació detallada prevista en el Pla General d'Ordenació Urbana, així com la divisió en dos subunitats i adscriure a cada una d'elles els terrenys de cessió obligatòria, amb el manteniment de l'índex d'edificabilitat de la subunitat A i també l'aprofitament tipus de l'àrea de repartiment R.3, i aportar l'annex de modificació puntual del Pla General d'Ordenació Urbana.
  
4. La modificació proposada facilita la viabilitat del desenvolupament de la UA 24 a l'evitar el derrocament i indemnització de les vivendes unifamiliars existents i integra adaptant la morfologia de l'edificació a les condicions de l'entorn, moderant la densitat de la UA.
  
5. El resum de les noves unitats serà:
  
 UA 24:
  
Superfície (m²s): 7.677
  
A. Tipus (m²t/m²s): 1,17736
  
Aprofitament (m²t): 8.986,72
  
S. edificable: 3.025,18
  
EE.LL. (m²s): 4.651,82
  
 UA. 24 A:
  
Superfície (m²s): 6.452,17
  
A. Tipus (m²t/m²s): 1,32
  
Aprofitament (m²t): 8.516,86
  
S. edificable: 2.417
  
EE.LL. (m²s): 4.035,17
  
 UA 24 B:
  
Superfície (m²s): 1,224,83
  
A. Tipus (m²t/m²s): 0,38315
  
Aprofitament (m²t): 472,86
  
S. edificable: 608,18
  
EE.LL. (m²s): 616,65
  
6. El projecte de reparcel·lació presentat és comú a les dos unitats ja que l'àrea reparcel·lable és contínua i es troba situada sobre sòl urbà, i atés que s'executa un sol projecte d'urbanització i que afecta a les dos zones, sent-ne una consolidada (subunitat B), esta realitat produïx en el projecte de reparcel·lació dos grups d'aportacions amb doble tractament i repercussió econòmica dels costs d'urbanització totals i entre elles simple compensació econòmica.
  
7. El projecte conté relació de propietaris interessats amb expressió de la naturalesa i quantia del seu dret. Proposta d'adjudicació de les finques resultants amb expressió de l'aprofitament urbanístic, taxació dels drets, edificacions, construccions o plantacions que hagen d'extingir-se, valor estimatiu del bé i compte de liquidació provisional.
  
8. La documentació gràfica o plànols (11) que componen el projecte complixen amb les exigències legals a excepció de les dades suficients que permeten el seu replantejament sobre el terreny de l'àmbit d'actuació i la seua relació amb la UA 27 (programat) quant a alineacions.
  
9. Haurà de constar expressament l'afecció de les dos vivendes existents per l'alineació nord del carrer prolongació de l'Illa d'Amboto (M3), l'adopció del qual ha d'estar inclosa en el projecte d'urbanització que forma part del programa d'actuació integrada.
  
És pel que es considera suficient la documentació aportada per a la informació pública pel que fa als paràmetres de l'àmbit, alineacions i ordenació, i caldrà justificar el que s'indica en cursiva (punts 8 i 9)».
  
Atés que, en data 14 d'octubre del 2002, es realitza pels dits servicis un informe complementari en què s'assenyala el següent:
  
«Documentació aportada:
  
- Pla de replanteig de la UA-24 i coexistència amb la UA-27. Revisada la documentació complementària aportada, i a la vista d'esta s'informa:
  
El Pla General de Replanteig aportat (10.10.2002) complix amb les existències del punt 8 de l'informe de data 1 de juliol de 2002, emés per estos servicis territorials ja que consten les dades suficients que permetran el seu replantejament sobre el terreny, de l'àmbit d'actuació i la seua relació amb la UA 27 (programada) pel que fa a alineacions. Per la qual cosa se n''haurà d'incorporar una còpia a l'expedient de reparcel·lació.
  
Haurà de constar expressament l'afecció de les dos vivendes existents per l'alineació nord del carrer prolongació de l'Illa d'Amboto (M3), l'adaptació del qual ha d'estar inclosa en el projecte d'urbanització que forma part del programa d'actuació integrada.
  
És per això que es considera suficient la documentació aportada per a la informació pública pel que fa als paràmetres de l'àmbit, alineacions i ordenació, i s'haurà de justificar el que s'indica en cursiva.
  
Cosa que es trasllada als efectes oportuns».
  
Atés que amb posterioritat, en data 22 d'octubre de 2002, s'informa del següent:
  
«En relació amb la proposta de modificació de l'ordenació detallada de la UE número 24, i com a qüestions addicionals a les ja indicades en l'informe emés en el seu moment sobre esta, per la present s'informa:
  
- La proposta de modificació de planejament respecta les directrius d'ordenació fixades pel Pla General d'Ordenació Urbana de Sagunt.
  
- Esta proposta afecta a elements de l'ordenació detallada.
  
- La cèdula d'urbanització del dit programa és innecessària.
  
Cosa que s'informa als efectes oportuns».
  
Atés que per part dels servicis tècnics municipals, en data 16 d'octubre de 2002, s'informa el següent pel que fa a la documentació del projecte d'urbanització:
  
«Examinada la documentació presentada com a projecte d'urbanització i consistent en:
  
- Projecte d'urbanització, presentat en el Registre d'entrada el 30 d'abril del 2002, amb el número 5791 i que consta de:
  
Document I: memòria.
  
Document II: plànols.
  
Document III: annex I, xàrcia subterrània BT i annex 2, enllumenat públic.
  
Document IV: plec de condicions.
  
Document V: pressupost.
  
Document VI: estudi de seguretat i salut.
  
S'informa dels següents aspectes:
  
Aigua potable:
  
S'afegiran les vàlvules en els següents encreuaments: en el nus 3, en el ramal del carrer de l'Illa d'Amboto: en el nus 4, en el carrer de l'Illa d'Amboto en el ramal que abastix a les vivendes existents, en el nus 6, traslladar la clau al costat del nus 7 en la vorera del carrer de l'Illa de La Toja, en el nus 8, en el carrer perpendicular a l'Illa de La Toja en el tram que va cap a l'Illa d'Amboto i una altra en el tram que va cap a l'Illa de Sardenya al costat del ramal que puja pel carrer per als vianants.
  
Xàrcia de sanejament:
  
Seria recomanable, en el cas que fora viable, la connexió de la xàrcia executada en la UA 27 i que es traça pel vial internuclis fins a la xàrcia de diàmetre 500 mm que discorre per l'avinguda de l'Illa de Menorca.
  
Mobiliari urbà:
  
El mobiliari urbà haurà de tindre les següents característiques:
  
Papereria: estaran adaptades per a portar bossa, després hauran de disposar del dispositiu de subjecció adequat i no seran permeables al vent (xapa no perforada).
  
Banc: el material predominant per al seient serà de fusta amb llistons grans en gruix i grandària i amb un sistema d'ancoratge no vist; serà recomanable que disposen de respatler rígid, i en el cas de posseir recolzabraços, seran elements continus, sense ixents.
  
El mobiliari urbà haurà d'estar d'acord amb el previst per a la UA 27.
  
Trànsit:
  
Per l'inspector responsable de l'àrea de tràfic, s'informa el següent:
  
Si bé es considera correcta en termes generals, es fan les següents consideracions:
  
A) El carrer de l'Illa d'Amboto, en el tram que va de l'avinguda del Mediterrani fins a l'encreuament amb el carrer de Cánovas del Castillo és de sentit únic cap a Sagunt.
  
El tram que correspon a la UA 27, es va admetre com de doble sentit des del Departament de Trànsit, ja que amb l'obertura d'eixe tram era un carrer sense eixida, i per tant l'entrada i eixida es feia des de l'encreuament del carrer de Cánovas del Castillo.
  
Ara bé, si es procedix a l'obertura del tram comprés en la UA 24 que ara ens ocupa, tant este tram com el de la UA 27, s'hauria de senyalitzar com a carrer de sentit únic cap a Sagunt.
  
B) El Departament de Trànsit té la intenció de reordenar la circulació de la zona, sent previsible que el carrer de l'Illa de Còrsega siga de sentit únic cap a Castelló de la Plana. Si bé per falta de mitjans i de personal no s'ha pogut efectuar encara el dit estudi de la zona.
  
No obstant l'anterior, a falta del dit estudi, es considera que la proposta tant de senyalització horitzontal com vertical de l'encreuament del carrer de l'Illa de Còrsega amb el carrer de l'Illa d'Amboto, és correcta de moment, a falta de reajustar al ser de sentit únic cap a Sagunt el carrer de l'Illa d'Amboto.
  
Pel que s'ha dit anteriorment, en referència al que s'ha esmentat abans es considera que s'ha de procedir a:
  
Senyalització horitzontal:
  
1. A un costat i a l'altre del carrer de l'Illa d'Amboto, des de l'encreuament amb el carrer de Cánovas del Castillo senyalitzar estacionament de 2,25 metres, i quedarà per tant un carril de circulació de 3,50 metres.
  
2. Reajustar la senyalització horitzontal de l'encreuament del carrer de l'Illa d'Amboto amb el carrer de l'Illa de Còrsega.
  
3. Els rastells dels passos de vianants han d'estar rebaixats a tot l'ample, a fi de permetre l'accessibilitat principalment de les persones amb discapacitats.
  
I així mateix, els passos de vianants fins a la línia d'estacionament han de ser d'obra, a fi d'evitar l'estacionament de vehicles (igual que en el projecte del carrer de l'Illa de Menorca, tal com figura en el plànol).
  
Senyalització vertical:
  
En els punts numerats en el plànol s'ha de procedir a:
  
(1) El senyal R-380 retirar-lo.
  
(2) i (3) Adossades als senyals S-13 i R-400 col·locar senyals R-101.
  
(4) Col·locar senyal R-302.
  
(5) Retirar el senyal R-302 i col·locar en el seu lloc R-400c.
  
Nota:
  
1. La senyalització vertical haurà de ser de 90 centímetres de diàmetre o costat en el que afecta a la rotonda, normes del Ministeri d'Obres Públiques i Transports i la resta de 60 centímetres de diàmetre o 70 costat normes Ministeri d'Obres Públiques i Transports.
  
2. Tota la senyalització horitzontal s'ha de realitzar per mitjà de pintura de dos components.
  
3. Les proteccions dels estacionaments han de ser d'obra.
  
I de l'ampliació de l'informe de senyalització de la urbanització de la UA 24 de l'agent de trànsit de data 31 d'agost del 2002, s'informa:
  
Que l'ús del carrer de l'Illa de La Toja, siga el del carrer per als vianants, amb accés restringit a veïns, per a això i accedint a esta s'haurien de col·locar:
  
- Dos senyals R-100 (circulació prohibida), amb placa complementària i text d'excepte veïns.
  
- Col·locar bol·lards a uns 5 metres de l'inici del carrer, a fi que a l'accedir a esta no s'obstaculitze la circulació en el carrer de Còrsega.
  
Que d'estos bol·lards que es col·loquen, el del centre haurà de ser desmuntable (amb clau), perquè hi puguen accedir únicament els veïns.
  
Viari:
  
En el carrer de l'Illa d'Amboto, quan les actuacions de les unitats 24 i 27 estiguen finalitzades, el sentit serà únic, segons les indicacions marcades pel Departament de Trànsit. Per tant, es considera que la secció del carrer de l'Illa d'Amboto haurà de tindre un únic sentit de circulació cap a Sagunt i aparcament en cordó en estos dos costats, amb les consegüents modificacions de senyals viaris. Les zones d'aparcament s'executaran en formigó i s'ampliarà el pas per als vianants a tot l'ample fins a les places d'aparcament en l'encreuament del vial per als vianants amb l'Illa d'Amboto.
  
Al carrer de l'Illa de La Toja, de caràcter de vianants, es restringirà el seu pas rodat per mitjà de bol·lards mòbils, i permetrà únicament l'accés a veïns.
  
Es considera necessària com a condició de connexió i integració adequades de la nova urbanització amb les xàrcies d'infraestructures existents, completar la rotonda que conforma l'encreuament dels carrers de l'Illa de Còrsega-Cap de Sant Martí amb el carrer de l'Illa de Menorca (vial internuclis).
  
Rasants:
  
En les unitats d'actuació 24 i 27, les rasants s'ajustaran conjuntament, seguint la continuïtat de traçat durant les dos actuacions i seguint la continuïtat pel que fa a les zones consolidades.
  
Pel que fa als annexos elèctrics s'informa:
  
Hauran d'aportar-se càlculs justificatius de nivells lluminosos i uniformitats de les distintes zones/vials projectats, utilitzant per a això un factor de conservació màxim de 0,85 i no el 0,89 utilitzat.
  
En la continuació del carrer de l'Illa de La Toja s'hauran d'instal·lar columnes de 8 metres d'alçada en compte de les de 7 metres projectades.
  
Tot els tubs que s'instal·len i que queden lliures portaran al seu interior i a tota la seua longitud un cable guia, el qual sobreeixirà tant a l'inici com al final del tub una longitud mai inferior a un metre i els extrems es taponaran.
  
Haurà d'aportar juntament amb la resta de la documentació requerida, el corresponent conveni subscrit amb la companyia subministradora.
  
En el document de pressupost del projecte de baixa tensió no s'inclou en el descompost de les rases d'encreuament de baixa tensió els tubs preceptius. D'igual forma haurà de pressupostar-se la reposició dels subministraments existents dins de la unitat d'execució.
  
Hauran d'obtindre els permisos i les autoritzacions pertinents de l'agent urbanitzador de les unitats afectades per les obres descrites, en concret de la UA 27. Al considerar-se la infraestructura de mitja tensió per a subministrament elèctric a la UA 24 com a condició connexa, segons els termes indicats en l'article 51 de la Llei Reguladora de l'Activitat Urbanística».
  
Totes les condicions fixades pels servicis tècnics hauran de ser aportades en documentació refosa que caldrà presentar abans de la publicació en el Diari Oficial de la Generalitat Valenciana de la informació pública.
  
Atés que el valor de les construccions que l'execució de l'actual planejament exigiria s'estimen en 308.082 euros.
  
Atés que el programa d'actuació integrada ha d'ajustar-se en el seu tràmit al que disposen els articles 32, 44 i 46 i següents de la Llei Reguladora de l'Activitat Urbanística.
  
Atés que l'article 46.3 de la llei establix que els programes d'actuació integrada hauran de sotmetre's al tràmit d'informació pública, per mitjà d'un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat, i s'hi advertix de la possibilitat de formular al·legacions, proposicions juridicoeconòmiques en competència i alternatives tècniques. No és preceptiva la notificació formal i individual als propietaris afectats, però, abans de la publicació de l'edicte, caldrà remetre un avís amb el seu contingut al domicili fiscal dels qui consten al Cadastre com a titulars de drets afectats per l'actuació proposada.
  
Es podran presentar alternatives tècniques i al·legacions durant 20 dies, comptats des de l'última publicació de l'edicte. Qualsevol interessat podrà comparéixer a l'Ajuntament de Sagunt, i consultar la documentació que integra la proposta de programa, i projectes que l'acompanyen, així com formular, si és procedent, al·legacions, o alternatives tècniques dins del termini indicat en el paràgraf anterior i en els termes que establix el punt 4 de l'article 46 de la Llei Reguladora de l'Activitat Urbanística.
  
D'una altra banda es dóna a conéixer, que durant el període de cinc dies, comptats a partir del venciment del termini anterior podran presentar-se les propostes juridicoeconòmiques; llevat que durant els 10 dies d'informació pública alguna persona es comprometera a presentar una alternativa tècnica substancialment distinta a la inicial. En este cas la pròrroga es farà constar en l'expedient, i s'anunciarà al tauler d'anuncis de l'ajuntament i es comunicarà als qui, pel fet de desconéixer-la, presenten pliques prematurament.
  
Atés el que disposa l'article 50 de la Llei 6/1994, Reguladora de l'Activitat Urbanística, sobre el règim d'adjudicació preferent, sol·licitat per part dels proponents.
  
L'acte d'obertura de pliques es realitzarà a les 12.00 hores del dia següent hàbil a la conclusió del termini per a presentar-les, al Departament d'Urbanisme. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant este període, podran associar-se unint-ne les proposicions.
  
A la vista de tot l'anterior resolc:
  
Primer
  
Sotmetre a tràmit d'informació pública l'alternativa tècnica de programa d'actuació integrada en la unitat d'actuació número 24, que va tindre data d'entrada el dia 30 d'abril de 2002, número de registre 5791, presentada per José Miguel Carrasco Martínez i Juan Antonio Quesada Sánchez, de forma solidària, comprensiu de la següent documentació:
  
- Memòria del programa.
  
- Projecte de redelimitació de l'àmbit de la unitat d'actuació.
  
- Modificació puntual en la unitat d'actuació del Pla General d'Ordenació Urbana.
  
- Projecte d'urbanització de la unitat d'actuació.
  
- Annexos elèctrics al projecte d'urbanització.
  
- Projecte de reparcel·lació de la unitat d'actuació.
  
Segon
  
Remetre avís amb el seu contingut al domicili fiscal dels qui consten al Cadastre com a titulars de drets afectats.
  
Tercer
  
S'haurà d'aportar certificat registral de domini i càrregues dels terrenys inclosos en l'àmbit.
  
Quart
  
Totes les condicions fixades pels servicis tècnics hauran de ser aportades en documentació refosa a presentar abans de la publicació en el Diari Oficial de la Generalitat Valenciana de la informació pública.